Son ar milinoù
1 

Ur miliner a Blouenan

Laouen evel ul laouenan 

Ur miliner a Blouenan
 
A zastume, ur bern arc'hant

2

Tro va milin, ha tizh ha tizh!
 
Da valañ kerc'h, heiz ha gwinizh !

Tro va milin, ha tizh ha tizh!

Ma kouezho an arc'hant ’vel ar glizh 

3 

Ouzhpenn lonker ha merc'hetaer 

ar miliner a oa ul laer 

Ouzhpenn lonker ha merc'hetaer 

E ouie c'hoari troioù-kaer 

4 

Diouzh sac'hadoù an ostizien 

e tenne ar wellañ lodenn, 

Diouzh sac'hadoù an ostizien 

E tale gantañ ar bleud gwenn 

5

Gant Doue e oa milliget 

Abalamour d'e zislealded

Gant Doue e oa milliget 

Gant ar vilin e droad flastret 

6 

Ur sulvezh m'edo brizhvezo 

'C'hoarvezas gantañ ur wall-dro 

Ur sulvezh m'edo brizhvezo

Maen ar vilin 'frikas e bao 

7 

Maen ar vilin 'frikas e droad 

D'ar miliner o skrapat

Maen ar vilin 'frikas e droad 

Ma oa graet dezhañ ur c'har goad 

8 
Neuze betek fin e vuhez 

Mac'hagnet-holl, pebezh truez! 

Neuze betek fin e vuhez 

E chilgammas 'vel ur paour-kaezh 

9 

Emañ bremañ er binijenn,

Er purgator er yenijenn,

Emañ bremañ er binijenn, 

Met d'an noz e teu da bourmen, 

10

Dont a ra da vale bemnoz 

Hep kaout nag ehan na repoz 

Dont a ra da vale bemnoz 

Trowardroioù ar Vilin Gozh

11 

Eskern gwenn ar miliner fall 

A ra gouloù en noz teñval 

Eskern gwenn ar miliner fall 

a spont an dud kreiz an noz dall 

12 

Diwallit mat, beajourien,

ma tigouezh deoc'h gwelet e benn, 

Diwallit mat, beajourien, 

Na daolfe ac'hanoc'h el lenn 

13 

Gant war e chouk ur sac'h pounner, 

war e c'har goad er prajeier, 

Gant war e chouk ur sac'h pounner,

E tremen spes ar miliner 

14 

War e c'har goad 'barzh ar stankenn

E ranko kerzhout didermen 

War e c'har goad 'barzh ar stankenn

E chomo sac'het er vouilhenn

Diwar Pêr-Mari Mevel

Kanaouennoù brezhonek